Diari Oficial de la Generalitat Valenciana


Sumari del DOGV 5747, del 22-04-2008 (2008/4633)

RESOLUCIÓ d'1 d'abril de 2008, de la Direcció General d'Energia, per la qual s'atorga a Gas Natural Distribución, SDG, SA, l'autorització administrativa i s'aprova el projecte d'execució per a la construcció de les instal·lacions corresponents a la xarxa de gas natural en alta pressió A (APA)(1), consistent en el desplaçament de la xarxa existent, situada en la ronda nord de Xàtiva, al terme municipal de Xàtiva, província de València. Expedient: CBREDE 2007/18/46.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5747

Data del DOGV
:   22-04-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/4633


Data del document
:   01-04-2008

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Xàtiva
    * empresa privada
    * gas natural

RESOLUCIÓ d'1 d'abril de 2008, de la Direcció General d'Energia, per la qual s'atorga a Gas Natural Distribución, SDG, SA, l'autorització administrativa i s'aprova el projecte d'execució per a la construcció de les instal·lacions corresponents a la xarxa de gas natural en alta pressió A (APA)(1), consistent en el desplaçament de la xarxa existent, situada en la ronda nord de Xàtiva, al terme municipal de Xàtiva, província de València. Expedient: CBREDE 2007/18/46. [2008/4633]  
Vist l'expedient amb referència CBREDE 2007/18/46, incoat pel Servici Territorial d'Energia de València, a instàncies de Gas Natural Distribución, SDG, SA, amb domicili a l'efecte de notificacions a València (46521), Gravador Esteve, 14, relatiu a la sol·licitud de 3 d'abril de 2007 sobre l'autorització administrativa i l'aprovació del projecte d'execució per a la construcció de les instal·lacions corresponents a la xarxa de gas natural en alta pressió A (APA)(1), consistent en el desplaçament de la xarxa existent, situada en la ronda nord de Xàtiva, al terme municipal de Xàtiva, província de València.  
S'adjunta el projecte firmat pel tècnic competent i el visat pel col·legi oficial corresponent, amb data 23 de març de 2007.  
Vist que va ser realitzada la informació pública a què es fa referència en la Llei 34/1998, de 7 d'octubre, del Sector d'Hidrocarburs, i en el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, per mitjà d'anuncis en el Butlletí Oficial de la Província de València el dia 20 de setembre de 2007, en el Diari Oficial de la Comunidat Valenciana de 17 de setembre de 2007 i en els diaris de premsa Las Provincias i El Mundo del dia 20 de setembre de 2007.   
Segons consta en l'expedient remés no han sigut presentades al·legacions a la petició efectuada.  
Vist que, de conformitat amb el que establix el Reial Decret 1434/2002, es va remetre la separata de la instal·lació projectada a l'Ajuntament de Xàtiva, únic afectat, i conté les característiques generals de la instal·lació, a l'efecte d'establir l'oportunes condicions tècniques, i simultàniament va ser sol·licitat un informe sobre l'adaptació d'este al planejament urbanístic que siga d'aplicació, d'acord amb el que disposa la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana.   
En resposta a la petició formulada, el mencionat Ajuntament va informar contestant que les obres descrites són plenament compatibles amb el planejament vigent i que no hi ha inconvenients per a l'esmentada instal·lació, i assenyala que no s'aprecia cap afecció amb la xarxa municipal d'aigua potable amb què discorre en paral·lel.  
Vist que igualment i d'acord amb el mencionat Reial Decret 1434/2002 es va remetre la separata de la instal·lació projectada que conté les característiques generals de la instal·lació, a la resta de les administracions públiques, organismes i, si és el cas, empreses de servicis públics o d'interés general afectats a l'efecte de prestar la seua conformitat o oposició al projecte i establir, si és el cas, les condicions tècniques procedents.   
D'acord amb la documentació que hi ha a l'expedient, concretament van ser remesos a:  
- Administrador d'Infraestructures Ferroviàries (ADIF), que va remetre la contestació al Servici Territorial d'Energia on mostrava la seua conformitat amb les obres indicades sempre que s'ajusten a la legislació ferroviària i siguen compatibles amb posteriors afeccions que realitze l'ADIF.  
- Iberdrola Distribución Elèctrica, SAU, manifesta la seua conformitat amb la instal·lació.  
- Servici Municipal d'Aigües Potables, sense que haja contestat a l'informe sol·licitat a pesar de la reiteració efectuada pel Servici Territorial de València.  
Dels referits escrits es va traslladar a l'empresa peticionària, que va manifestar la conformitat amb les condicions expressades.  
Vist que Gas Natural Distribución, SDG, SA, es troba inscrita definitivament en la secció primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.  
Vist que, d'acord amb la sol·licitud i el projecte presentat, la finalitat que es perseguix amb la construcció d'esta instal·lació és el desplaçament de la xarxa de distribució existent amb motiu de l'ampliació de la ronda nord de Xàtiva, atés el traçat actual de la xarxa existent, que és coincident amb l'execució de les obres d'ampliació a realitzar per eixe motiu.  
Vist que el Servici Territorial d'Energia de València, encarregat de la instrucció de l'expedient de sol·licitud, ha informat favorablement esta.  
Atés el contingut de l'article 73 del capítol V de la Llei 34/1998, de 7 d'octubre, del Sector d'Hidrocarburs, modificat pel Reial Decret 5/2005, d'11 de març, de millores urgents per a l'impuls a la productivitat i per a la millora de la contractació pública, sobre l'autorització d'instal·lacions de distribució de gas natural, contingut i requisits d'esta, així com que seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que resulten aplicables, la corresponent legislació sectorial i, en especial, les relatives a l'ordenació del territori i al medi ambient.  
Atés que s'han complit els tràmits establits en el títol IV del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, i que resulta d'aplicació la disposició transitòria huitena de la Llei 12/2007, de 2 de juliol (BOE 03.07.07), per la qual es modifica la Llei 34/1998, de 7 d'octubre, del Sector d'Hidrocarburs.  
Atés a la Direcció General d'Energia competent per a la resolució del present expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la conselleria d'Infraestructures i Transport.  
Esta Direcció General d'Energia resol:   
Primer  
Atorgar autorització administrativa a l'empresa Gas Natural Distribución, SDG, SA, per a la construcció de les instal·lacions corresponents a la xarxa de gas natural en alta pressió A (APA)(1), consistent en el desplaçament de la xarxa existent, situada en la ronda nord de Xàtiva, al terme municipal de Xàtiva, província de València.  
La present autorització quedarà sotmesa a les condicions que figuren a continuació:   
1. La companyia Gas Natural Distribución, SDG, SA, complirà amb les obligacions que estrictament s'assenyalen en l'article 74 de la Llei 34/1998, de 7 d'octubre, del Sector d'Hidrocarburs. En especial, estarà obligada a procedir a l'ampliació de les instal·lacions de distribució i facilitar les connexions en l'àmbit geogràfic de la seua autorització, en condicions d'igualtat quan així siga necessari per a atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.   
2. El titular de la present autorització disfrutarà, com a distribuïdor, dels drets que assenyala l'article 75 de la Llei 12/2007, de 2 de juliol (BOE 03.07.07), per la qual es modifica la Llei 34/1998, de 7 d'octubre, del Sector d'Hidrocarburs.  
3. La present autorització en cap cas es concedirà amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs, i s'entén sense perjuís i independentment de les concessions, les llicències, els permisos o les autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre.  
4. La present autorització s'atorga sense perjuí de tercers i es deixen fora de perill els drets particulars.  
5. Serà causa de revocació de la present autorització l'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique  
Segon  
Aprovar el projecte tècnic d'execució firmat pel tècnic competent i el visat pel col·legi oficial corresponent amb data 23 de març de 2007, les característiques principals del qual s'indiquen a continuació:  
- Tipus de gas: gas natural.  
- Traçat:  
Fase 1a: compresa entre els vèrtexs V-0 i V-9 de l'actual xarxa, al costat del vèrtex N-C-16.7, i s'efectua la connexió amb canonada d'acer de 8" de diàmetre, que s'inicia per mitjà d'una Te de presa en càrrega i acaba en la connexió amb la xarxa existent.  
Fase 2a: compresa entre els vèrtexs V-0 i V-3 en el tram situat en la part oest de la línia de ferrocarril València-Cartagena, al costat del vèrtex V-V-79 de la xarxa actual, el final de la qual és la connexió amb la xarxa existent.  
- Canonades. Característiques:  
D'acer al carboni, amb un diàmetre nominal de 8", qualitat API 5L, grau B, a una pressió A (APA)(1), i grossària de 4,5 mm.  
Longituds:   
Fase 1a: 11,7 m +315,65 m = 327,35 m. Discorre per zona urbana, en calçada i en vorera, respectivament.  
Fase 2a: 22 m, en zona rural.  
Seran soterrades a una profunditat mínima de 0,8 m, col·locada esta com a distància entre la superfície del terreny i la seua generatriu superior, d'acord amb el que establix i el tipus de terreny on s'ubica, encara que es mantindrà la profunditat de la canonada actualment existent d'1,50 m com a mínim, al llarg de la calçada.  
- Pressió de disseny:  
Pressió màxima de treball: alta pressió A (APA)(1).  
- Proteccions: revestiment extern per a la canonada per mitjà de polietilé extret de 1,8 o 3,5 mm, igualment per a unions i accessoris. Disposa de protecció catòdica per mitjà de corrent galvànic imprés, que donarà continuïtat amb la canalització existent.  
Pressió mecànica: llosa de formigó armat en l'encreuament del c/ Camí de Santa Anna amb la Roda Sequera de la Vila i en els trams de presa en càrrega.  
- Pressupost: 40.551,41 euros.  
Les condicions a què se sotmet la mencionada aprovació són les següents:  
1. Les obres hauran de realitzar-se d'acord amb el projecte presentat, amb les variacions que, si és el cas, se sol·liciten i s'autoritzen i es referiran als elements compresos en l'àmbit d'aplicació del reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, aprovat per Reial Decret 919/2006, de 28 de juliol (BOE 4 de setembre 2006). Estes instal·lacions estaran previstes per a respondre als avanços tecnològics en el camp del gas i aconseguir abastiments flexibles i segurs.   
2. El titular de l'esmentada instal·lació donarà compte de l'acabament de les obres al Servici Territorial d'Energia de València, a l'efecte de reconeixement, amb presentació de l'oportú certificat de direcció, subscrit pel tècnic competent i visat pel col·legi oficial, així com els requisits tècnics essencials i les mesures de seguretat mínimes incloses en les instruccions tècniques complementàries de conformitat amb el Reial Decret 919/2006, abans citat.  
3. El titular de la instal·lació notificarà per escrit al Servici Territorial d'Energia de València el començament dels treballs per a efectuar inspeccions d'estos, en cas de considerar-ho convenient.  
4. L'administració deixarà sense efecte la present resolució en qualsevol moment en el cas que s'observe l'incompliment de les condicions imposades per esta. En estos supòsits, l'administració, després de l'oportú expedient previ, acordarà l'anul·lació de l'autorització amb totes les conseqüències d'orde administratiu i civil que es deriven segons les disposicions legals vigents.  
5. El termini d'execució de les obres serà de 3 mesos a partir de la notificació de la present resolució. No obstant això, amb anterioritat a l'acabament del dit termini, Gas Natural Distribución, SDG, SA, podrà sol·licitar una ampliació d'este per mitjà d'una sol·licitud motivada davant de la Direcció General d'Energia.  
(1) APA: 4 bar< P = 16 bar  
La present resolució no és definitiva en via administrativa i contra la qual es podrà interposar recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la seua notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
València, 1 d'abril de 2008. El director general d'Energia: Antonio Cejalvo Lapeña.